**Представено от „Рогозен Енержи Солюшънс» ООД, уведомление за инвестиционно предложение (ИП) за: „Изграждане на въздушен електропровод 110 kV между ФВИ Рогозен, с. Рогозен, общ. Хайредин и електроподстанция „Бяла Слатина“, в землището на гр. Бяла Слатина, област Враца,**

Във връзка с внесено в РИОСВ- Враца уведомление от „Рогозен Енержи Солюшънс» ООД за инвестиционно предложение (ИП) за: „Изграждане на въздушен електропровод 110 kV между ФВИ Рогозен, с. Рогозен, общ. Хайредин и електроподстанция „Бяла Слатина“, в землището на гр. Бяла Слатина, област Враца, на основание чл.5, ал.2 от Наредбата за ОВОС, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

Съгласно представената информация (в уведомлението като цяло) се предвижда извършване на следните дейности:

- Изграждане на въздушен електропровод 110 kV между ФВИ Рогозен, с. Рогозен, общ. Хайредин и електроподстанция „Бяла Слатина“, в землището на гр. Бяла Слатина, област Враца.

- Експлоатацията на ИП е свързана с пренос на електрическа енергия.

- Трасето и сервитутът на новия присъединителен електропровод 110 kV попада в землищата на с. Рогозен, община Хайредин, с. Сираково и с. Добролево, община Борован и с. Алтимир, с. Търнава и гр. Бяла Слатина, община Бяла Слатина. Въздушната линия започва от площадката на ФВИ РОГОЗЕН в землището на с. Рогозен и завършва до оградата на подстанция „Бяла Слатина“.

- Трасето на присъединителният електропровод пресича р. Бързина (BG10G200R1011) след с. Рогозен и р. Грезн ица (BG10G200R1011) на юг от с. Търнава. И двете повърхностни водни тела са леви притоци на р. Скът.

- Електропроводът ще бъде въздушен, с капацитет 50 MW, дължина на трасето 17.648 km и обща площ на сервитута 501 127 dca. Сервитутът на трасето е с ширина 14.2 m от двете страни на оста трасето. Повечето поземлени имоти, попадащи в сервитута на ИП са селскостопански земи и пасища – около 93%. Трасето е съобразено, така че: да не преминава през или в непосредствена близост до регулацията на населените места; и където е възможно да преминава по границата на засегнатите поземлени имоти.

- Електропроводът ще осъществява пренос на електрическа енергия от слънчева светлина, произведена от ФВИ при с. Рогозен до републиканската енергоразпределителна мрежа.

- Възложителят е инициирал процедура за присъединяване към републиканската мрежа с местното енергоразпределително дружество – ЕСО ЕАД, с което има подписан предварителен договор No. ПРД-ПР-110-1737/04.08.2023 г.

- Повишаващата подстанция (СрН/110 kV) на територията на ФВИ РОГОЗЕН не е част от настоящото ИП. Тя е включена в ИП „Изграждане на фотоволтаична инсталация в землището на с. Рогозен, общ. Хайредин“, за което има проведена процедура по ОВОС и съответно издадено решение за преценка на необходимостта от ОВОС на РИОСВ Враца (Решение No.ВР-45-ПР/2023r.).

- Въздушната линия с капацитет 50 MW и дължина на трасето 17.648 km ще включва:

- две тройки проводници АСО-400+С-50;

- мълниезащитно въже, тип OPGW, с 48 оптични влакна;

- изолаторна линия от стъклени изолаторни елементи тип ПС-120-Б по 7 броя в носещата и 8 броя в опъвателна верига;

- нови стълбове с болтова конструкция, горещо поцинковани. Точният брой, височина и местата на всички стълбове ще се определят в работния проект

- Строителството на въздушната линия ще се извършва в сервитута на съоръжението и ще включва изграждане на плитки фундаменти за стълбовете и монтирането им, както и монтаж на специфичните елементите на електропровода – проводници, изолатори, мълниезащитно въже и др. върху стълбовете. Ще се използва традиционна строителна и монтажна техника. При изпълнение на строителните дейности не се предвижда използване на взрив.

- Отпадъците, които ще се генерират при строителството на ИП са:

- опаковки – 15 01 01/09

- бетон, тухли, керемиди, плочки, фаянсови и керамични изделия - 17 01

- почва и камъни - 17 05 04

- изкопани земни маси - 17 05 06

- смесени отпадъци от строителство и събаряне – 17 09 04

- метали - 20 01 40

- хартия и картон - 20 01 01

- битови отпадъци - 20 03 01.

Всички отпадъци, генерирани на строителната площадка ще се събират разделно, ако е необходимо ще се съхраняват временно при спазване на законовите изисквания и ще се предават за транспорт и по-нататъшно оползотворяване на лицензирани фирми. По време на експлоатацията, предвид факта, че съоръжението е автоматично, не се очаква генериране на отпадъци.

- За инвестиционното предложение не е нужно електроснабдяване, водоснабдяване и газоснабдяване на обекта.

- На територията на площадката на инвестиционното предложение няма да се формират отпадъчни води.

- Предвид характера на инвестиционното предложение – въздушен електропровод, емисии на вредни вещества във въздуха се очакват минимални количества на типичните изгорели газове (CO2, CO, NOx, и ФПЧ10), от двигателите на МПС, машините и съоръженията, с които ще се извършват строително-монтажните дейности на етап строителство, а на етап експлоатация от двигателите на МПС, използвани за поддръжка на въздушната линия.

- На територията на площадката на инвестиционното предложение няма да има опасни химични вещества.

- За реализацията на ИП не е необходимо изграждането на нова или промяна на съществуващата пътна инфраструктура. Достъпът до въздушната линия, както на етапа на строителство, така и етапа на експлоатация, ще се осъществява по сервитута на съоръжението от площадката на ФВИ РОГОЗЕН или от местата на пресичане на сервитута с пътищата от републиканската пътна мрежа. Не е необходимо изграждане на пътища за достъп.

- Предвид характера на ИП – въздушен електропровод, експлоатацията му не предвижда наличие на персонал, освен при поддръжка или в случай на аварии.

- За ИП е необходима промяна на ПУП/ПП по трасето на въздушната линия за да се отрази учредяването на сервитут и поставянето на ограничителни условия за земеползване в него. ИП не е свързано с промяна на собствеността и предназначението на ПИ, попадащи в сервитута му и съответно не е необходима промяна на ОУП на засегнатите общини.

- На етап строителство ще се използват следните природни ресурси: вода, електроенергия, баластра, пясък и чакъл, необходими за фундаментите на стълбовете и пътя в сервитута на съоръжението. Не се предвижда извършването на крупни строителни дейности, свързани с употребата на други природни ресурси или на големи количества от вече изброените. Те ще бъдат осигурени от изпълнителя на строителните дейности в съответствие с действащата нормативна уредба.

За експлоатацията на въздушния електропровод не са необходими природни ресурси.

- Трасето на електропровода и сервитутът му не засягат археологически и исторически обекти. Трасето преминава в непосредствена близост до двете могили на север от с. Сираково, обявени за археологически обекти. В тази връзка Възложителя е инициирал съгласуване на инвестиционното предложение с Националния институт за недвижимо културно наследство (НИНКН) (писмо с вх.No. 70 00-4280/18.10.2023г. В регулацията на населените места, покрай които ще премине електропровода, има и други обекти на КИН, включително мястото на което е открито Рогозенското златно съкровище - всички те са на разстояние повече от 1 km от сервитута на съоръжението.

По повод гореизложеното, възложителят е уведомен, инвестиционно предложение като цяло представлява обект по Приложение № 2 на Закона за опазване на околната среда (т. 3, б. “б”). В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

Възложителят е информиран, че постъпилата документация е изпратена на директора на Басейнова дирекция “Дунавски район” за изразяване на становище, съгласно както на изискванията на чл.4а от Наредбата за ОВОС, относно допустимостта на инвестиционното предложение спрямо режимите, определени в утвърдените планове за управление на речните басейни (ПУРБ) и планове за управление на риска от наводнения (ПУРН).

Предвид полученото в РИОСВ – Враца (вх. № ОВОС-ЕО-378-(5) от 09.11.2023г.) становище на Басейнова дирекция “Дунавски район” (копие от което се предоставя за съобразяване):

- Реализирането на инвестиционното предложение е *допустимо*:

- Допустимо *спрямо* целите за постигане на добро състояние на водите, определени в ПУРБ 2016-2021 г. в Дунавски район, при спазване на посочените мерки в т. 1.1.5. от настоящото становище, и в случай, че при полагането в земята на съпътстващите съоръжения на електропроводната въздушна линия, не се достига нивото на подземните води. респ. водоносния хоризонт на ПВТ.;

- Допустимо *спрямо* ПУРН 2016 - 2021 г. Предвидените дейности в ИП не са в противоречие с предвидените мерки в Програмата от мерки за намаляване на риска от наводнения и неблагоприятните последици по отношение на човешкото здраве, стопанската дейност, околната среда и културното наследство към ПУРН 2016-2021 г.

- Съгласно предоставената информация. ИП не попада в РЗГ1РН. както и в РЗПРН, определени в процеса на актуализация на ПУРН 2022-2027 г. и утвьрдени от Министъра на околната среда и водите със Заповед РД-804/10.08.2021 г.

- Реализиране на ИП е *допустимо* при спазване на мерките и законовите изисквания, описани в т. 1 и т. 2 на настоящото становище, в т. ч. при полагане в земята на съпътстващите съоръжения на електропроводната въздушна линия, да не се достига нивото на подземните води. респ. водоносния хоризонт на ПВТ.

- Към настоящия момент ИП, не попада в определени санитарно-охранителни зони (СОЗ) по реда на *Наредба №3/16.10.2000 г. за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води. използвани за лечебни, профилактични, питейни и хигиенни нужди* (Наредба № 3 от 16 октомври 2000 г.).

- Съгласно наличната в БДДР информация, ИП попада в буферна зона (с радиус 1 000 м) около следните водовземни съоръжения за питейно-битово водоснабдяване, без определени СОЗ:

ШК 1 - ВиК Враца - Сираково: ШК 2 - ВиК Враца- Сираково - резервен: ШК 3 - ВиК Враца- Сираково - резервен.

С цел опазване на водоизточниците, използвани за питейно - битово водоснабдяване предвидените дейности в буферната зона от 1 000 м, следва да са съобразени със забраните и ограниченията, съгласно Приложение № 1 към Национален каталог от мерки към ПУРБ.

***IІ. По отношение на изискванията на чл.31 от Закона за биологичното разнообразие (ЗБР):***

След направената справка се установи, че мястото на реализация на ИП не засяга защитени територии по смисъла на Закона за защитените територии (ЗЗТ, Обн. ДВ, бр. 133/1998 г.) и не попада в обхвата на защитени зони съгласно Закона за биологичното разнообразие (ЗБР, Обн. ДВ, бр. 77/2002 г.).

Най-близо разположената защитена зона, на отстояние 1,300 м е BG0000508 "Река Скът" за опазване на природните местообитания и на дивата флора и фауна, включена в списъка със защитени зони, приет с Решение №122/02.03.2007г на Министерски съвет (обн. ДВ бр.21/2007г.).

Инвестиционното предложение попада под разпоредбите на чл. 2, ал. 1, т. 1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.

В имотите, където ще премине трасето няма "вековни или забележителни" дървета, обявени по реда на Глава пета от ЗБР.

***ІІІ. По отношение на изискванията на Закона за водите (ЗВ):***

При реализирането на горепосоченото инвестиционно предложение е необходимо да се вземат предвид и да се спазват изискванията, предвидени в ЗВ, съгласно приложеното становище на БДДР – Плевен.

*Копие от писмото е изпратено до: Община Борован, обл. Враца, кметство с. Добролево и с. Сираково, общ. Борован, на Община Бяла Слатина, обл. Враца, кметство с. Алтимир и с. Търнава, общ. Б.Слатина, на Община Хайредин, обл. Враца, кметство с. Рогозен, общ. Хайредин , БДДР*

/отговорено от РИОСВ-Враца на 15.11.2023г./